
påBYU 


Atter  engang  kunne  studerende  og  ansatte 
ved  BYU  i  Provo  i  Utah  nyde  glæde  af  et 
besøg  fra  en  kendt  dansker. 
Søren  Haslund-Christensen,  der  siden  1989 
har  været  hofmarskal,  gæstede  i  januar  1996 
universitet  og  Kirken  i  almindelighed 
sammen  med  hustruen  Charlotte.  Ligesom 
Uffe  Elemann-Jensen  var  Søren  Haslund- 
Christensen  inviteret  til  at  forelæse  over  em- 
net: Nato's  nye  udfordring  efter  murens  fald. 


For  de  studerende,  pro- 
fessorer og  øvrige  gæster 
på  BYU  blev  det  en  intere- 
sant  oplevelse  at  høre  Sø- 
ren Haslund-Christensen 
gæsteforelæse  til  et  fuldt 
auditorium.  Haslund-Chri- 
stensen, der  før  sin  nuvæ- 
rende stilling  var  general  i 
hæren,  var  yderst  kvalifice- 
ret til  at  behandle  emnet. 
Hofmarskallen  holdt  i  øv- 
rigt senere  på  ugen  endnu 


et  foredrag,  om  et  emne, 
hvor  han  også  er  ekspert, 
nemlig  Mongoliet. 

For  hofmarskalen  og 
hans  kone  blev  det  til  en 
uforglemmelig  tur,  der  bød 
på  mange  spændende  nye 
oplevelser. 

I  forbindelse  med  sin  ka- 
rierre  i  Hæren  har  hofmar- 
skallen rejst  meget  i  USA, 
ja  endda  boet  der  hele  to 
gange.  Ligeledes  har  han  i 


forbindelse  med  sin  nuvæ- 
rende stilling  besøgt  landet 
mange  gange.  Alligevel  var 
dette  første  gang,  at  Søren 
Haslund-Christend  besøgte 
Utah. 

Uffe  Ellemann-Jensen, 
der  som  udenrigsminister 
har  rejst  meget  sammen  med 
hoffet  på  officielle  rejser,  er 
herved  også  blevet  gode 
venner  med  hofmarskalen. 

Efter  Uffe  Elemann-Jen- 
sens  besøg  på  universitetet 
sidste  år  fortalte  han  meget 
begejstret  om  sin  tur  og  an- 
befalede varmt,  at  hofmar- 
skalen tog  imod  en  invitati- 
on, hvis  en  sådan  kom. 

For  Søren  Haslund  Chri- 
stensen var  det  derfor  ikke 
en  vanskelig  beslutning  at 
sige  ja,  da  han  af  universite- 
tet blev  inviteret  til  at 
komme  og  forelæse. 

-  Overalt,  hvor  vi  kom 
frem,  fandt  vi  en  ægte  inte- 
resse for  udlandet  og  spe- 


cielt var  de  interesserede  i 
Danmark,  siger  Søren  Has- 
lund-Christensen. 

Specielt  i  Utah  er  der 
mange  indbyggere  med 
skandinavisk  baggrund,  så 
deres  interese  for  Danmark 
og  Skandinavien  var  stor.  I 
dagene  omkring  de  to  fore- 
drag blev  Søren  Haslund- 
Christen  og  frue  vist  rundt  i 
hele  Utah. 

—  Det  var  et  meget  fint 
program,  udtalte  hofmar- 
skalen og  mindes  de  mange 
fine  arrangementer,  han 
deltog  i  under  sit  ophold. 

På  programmet  for  de 
besøgende  var  der  alt  lige 
fra  besøg  i  den  storslåede 
natur  til  mødet  med  den 
kendte  billedhugger  Dennis 
Smith. 

Den  danske  konsul  i 
Utah,  Niels  Valentiner,  fløj 
personligt  hofmarskallen  og 
hans  kone  på  en  rundtur 
over  det  sydlige  Utah. 

Titelen  som  konsul  er  ho- 
norær og  kan  kun  tilbydes 
en  person  der  er  yderst  vel- 
etableret og  statsborger  i 
det  samfund,  hvor  han  skal 
fungere. 

I  det  sydlige  Utah  fik 
hofmarskalen  lejlighed  til 
at  se  Zion  National  Park, 
og  han  fik  da  også  lov  til 
selv  at  flyve  flyvet  som 
med-pilot. 

1  anleding  af  hofmarsk- 
allens besøg  blev  der  også 
holdt  en  særlig  middag  til 
hans  ære,  hvor  mange  tidli- 
gere missionspræsidenter  og 
andre  med  forbindelse  til 


Danmark  var  tilstede.  Ved 
denne  lejlighed  optrådte 
BYU's  internationale  folke- 
dansesemble  for  de  danske 
gæster.  Det  var  en  forsmag 
på,  hvad  der  kan  vente  det 
danske  publikum,  når  grup- 
pen i  maj  måned  gæster 
Danmark. 

Hofmaskalens  besøg  in- 
kluderede også  interview  i 
både  radio  og  TV. 

Besøgte  Kirkens 
generalautoriteter 

I  Salt  Lake  City  fik  Hof- 
marskallen og  frue  mulig- 
hed for  at  besøge  Kirkens 


slægtshistorisk  Center.  Og- 
så filmen  »Legacy«  var  med 
på  programmet. 

I  Kirkens  administrati- 
onsbygning blev  de  danske 
gæster  præsenteret  for  æld- 
sterne  Boyd  K.  Packer  og 
Dalin  H.  Oaks  samt  præsi- 
dent James  E.  Faust 

Den  sidste  aften  inden 
parrets  hjemrejse  fik  de  mu- 
lihed  for  at  være  til  stede 
ved  Tabernakelkorets  øvel- 
se, der  foregår  i  Tabernaklet 
hver  torsdag  aften.  Den 
torsdag  aften  sang  koret  på 
dansk,  under  Jerald  Ottleys 
ledelse,  »Morgensang«  af 


Niels  V.  Gade  og  hofmar- 
skalen fik  lejlighed  til  at  ta- 
le til  hele  Tabernakelkoret. 
Han  blev  introduceret  af  et 
af  korets  danske  medlem- 
mer, Mogens  Mogensen, 
der  har  sunget  i  koret  knap 
to  år. 

-  Det  var  et  meget 
spændende  besøg  og  en  stor 
oplevelse  at  møde  så  mange 
venlige  og  hjertevarme  åb- 
ne mennesker.  De  var  gode 
repræsentanter  for  Ameri- 
ka, Kirken  og  staten  Utah. 

Susanne  Perkins 


General  Søren  Haslund- 
Christensen  møder 
BYD -studerende,  der  er 
kadetter  i  det  amerikanske 
militær. 
(Foto:  TD) 

Søren  Haslund-Christensen 
og  frue  Marianne,  nyder 
et  show  med  BYU's 
internationale  folkedansere . 
(Foto:  TD) 

Hofmarskalen  mødtes 
med  nogle  af  Kirkens 
generalautoriteter. 
Fra  venstre: 
Præsident  Boyd  K.  Packer, 
Marianne  Haslund- 
Christensen,  Søren  Haslund- 
Christensen,  præsident  James 
E.  Faust  og  ældste 
Dahlin  H.  Oaks. 
(Foto.  TD) 


Hofmarskalens  foredrag  drog 
fulde  huse  på  universitetet. 

(Foto:  TD) 


En  dobbelkvartet  af  unge 
danskere  og  hjemvendte 
missionærer  sang  smukt  for 
de  danske  gæster. 
(Foto:  TD) 

Der  var  også  tid  til  lidt  slægtsforskning.  Hofmarskalen  taler  til  Tabernakelkorets  medlemmer 

(Foto:  TD)  aftenen  inden  hjemrejsen.  (Foto:  TD) 


Stavskonf erence  i  Århus  Stav 

Den  23.  og  24.  marts  1996 


Søster  Jackman, 
Skive  Gren 


Om  vidnesbyrd 

Som  missionær  har  jeg  væ- 
ret kaldet  til  at  være  et  spe- 
cielt vidne  om  Kristus.  Hel- 
ligånden har  vidnet  for  mig, 
at  Jesus  Kristus  er  Guds  søn 
og  vor  Frelser. 


Jeg  ved,  at  Mormons 
Bog  er  skrevet  til  vor  tid. 
Jesu  Kristi  Kirke  er  Guds 
sande  kirke  her  på  jor- 
den. 


Ældste  Jackman, 
Grenspræsident 
i  Skive  Gren. 


Om  missionering 

Præsident  Hinckley  sagde 
ved  oktoberkonferencen,  at 
Kirken  havde  stor  brug  for 
missionærer.  Det  var  ikke 
kun  de  unge,  han  talte  til. 
Det  sidste  halvandet  år, 
hvor  vi  har  været  her,  har 
været  en  vidunderlig  tid. 

Profeten  har  sagt,  at  vi 
gamle  mennesker  ikke  be- 
høver at  følge  alle  de  sam- 
me regler  som  de  unge 
mennesker. 

Kirken  trænger  til,  at  en 
masse  ægtepar  tager  afsted 
på  mission.  Når  din  grens- 


præsident  eller  biskop  be- 
der jer  om  at  tage  afsted  på 
en  mission,  vil  jeg  opfordre 
jer  til  at  sige  ja. 

Jeg  ved,  at  den  eneste 
måde,  vi  kan  blive  lykke- 
lige på  her  på  jorden,  er 
ved  at  elske  og  tjene  Gud 
og  efterleve  hans  befalinger. 


Kirsten 
Kristensen 

Kirsten  Kristensen 
Frederikshavn  Gren 
og  præsidentinde  for 
Stavens  Hjælpeforening. 

Om  kærlighed 

Johannes  13:34  »En  ny  be- 
faling giver  jeg  jer,  at  I  skal 
elske  hverandre«. 

Da  jeg  læste  det,  tænkte 
jeg:  »Hvorfor  siger  han  en 
ny  befaling?« 

Han  havde  da  lært  dem 
om  kærlighed.  Han  havde 
været  sammen  med  dem  i 
lang  tid. 

Jeg  tror,  at  han  ønskede 
at  denne  befaling  skulle 
være  endnu  støne  end  det, 
han  havde  lært  dem  i  for- 
vejen. 

I  dag  har  vi  fået  den 
samme  befaling  af  vores 
profet.  Han  udtalte  ved  sid- 
ste konference,  at  det  er  tid 
til  at  være  mere  hensynsful- 
de over  for  hinanden.  Ikke 
så  lang  tid  før  sagde  Ho- 
ward W.  Hunter  nogenlun- 
de det  samme. 

Han  opfordrede  Kirkens 
medlemmer  til  at  have  stør- 
re opmærksomhed  på 
Kristus,  behandle  hinanden 
med  mere  venlighed,  høf- 
lighed, mere  tålmodighed 
og  være  mere  tilgivende. 

Vi  har  fået  disse  befalin- 
ger, for  at  vi  skal  lære  at 
bruge  dem. 

Vi  kan  være  nok  så  dyg- 
tige ledere  eller  have  nok  så 
meget  kundskab,  men  hvis 
vi  ikke  har  kærlighed,  så 
gavner  det  intet. 


Dan  Rosenkilde, 
Grenspræsident 
i  Horsens  Gren 


Om  sladder 

Mine  helte,  mange  af  dem 
sidder  her  i  forsamlingen  i 
dag,  betyder  meget  for  mig. 


Listen  over  mine  helte  ud- 
vides til  stadighed,  for  der 
er  mange  unge  mennesker, 
der  er  et  eksempel  for  mig. 

En  del  af  disse  helte  me- 
ner måske  slet  ikke  at  jeg 
kender  dem  eller  de  kender 
mig.  Men  alligevel  glæder 
jeg  mig  over,  at  der  er  så 
mange  søskende,  der  besid- 
der kvaliteter,  jeg  kan  få 
glæde  af. 

Ind  imellem  bliver  der 
kastet  smuds  på  mine  helte. 
Snakken  går  så  ofte.  Ikke 
kun  om  evangeliet,  men 
også  om  medlemmerne. 

Der  er  medlemmer, 
der  gør  sig  meget  umage 
med  at  finde  det  negative 
og  ikke  det  positive.  Det  fø- 
rer kun  til  noget  dårligt. 
Ødelagte  muligheder  for 
vækst,  dårligt  ry  og  brudte 
venskaber. 

De  mennesker  undrer  sig 
over,  at  deres  børn  ikke  le- 
ver efter  evangeliet,  og 
over,  at  de  ingen  venner 
har. 

Bagtalelse  og  kritik  af 
vores  ledere  og  søskende  er 
kritisk  for  Kirkens  vækst. 
De,  der  deltager  i  bagtalelse 
og  kritik,  er  deltagere  i 
Anti-krist. 

Jeg  bliver  nødt  til  at  se 
positivt  på  mine  medmen- 
nesker, fordi  mine  med- 
mennesker bærer  over  med 
mig  og  ser  igennem  mine 
ufuldkommenheder. 

Gud  dømmer  ingen  før 
dommens  dag,  hvorfor  skul- 
le så  du  eller  jeg? 


Louise  Vestergaard  Poulsen 
Om  sladder 

Vi  tilhører  en  kirke,  der 
gang  på  gang  minder  os  om, 
hvor  vigtigt  det  er  at  vise 
hinanden  kærlighed,  så  vo- 
res kirke  kan  vokse. 


Kirken,  den  er  for  alle  men- 
nesker, derfor  må  vi  være 
positive  over  for  hinanden, 
så  vi  kan  vise  hvad  vi  står 
for. 

Når  vi  sladrer  og  bagta- 
ler hinanden,  ødelægger 
det  ikke  kun  os  selv,  men 
også  alle  dem,  der  gennem 
missionering  ville  være 
kommet  ind  i  Kirken.  Lad 
os  derfor  ødelægge  Satans 
plan. 

Jeg  elsker,  når  folk  er  sø- 
de ved  mig.  Der  skal  så  lidt 
til,  til  at  blive  glade  og  op- 
byggede. 


Christian  Holmboe, 
Esbjerg  Ward 

Om  at  tage  på  mission 

Christian  berettede  om  en 
ung  mand,  der  var  født  og 
opvokset  i  Kirken.  Han 
voksede  op  med  familieaf- 
ten, seminar,  GUF  og  god 
indflydelse  fra  fuldtidsmissi- 
onærerne,  der  var  hans  ve- 
ner. Han  havde  en  store- 
bror, der  tog  afsted  på  missi- 
on og  viste  ham  et  godt  ek- 
sempel, så  han  selv  fik  et 
ønske  om  at  tjene.  Men  der 
var  mange  prøvelser  for 
denne  unge  mand.  En  spe- 
ciel oplevelse  i  marken  med 
fuldtidsmissionærerne  æn- 
drede hans  opfattelse  af 
missionær  arbejdet.  Han 
kunne  mærke  en  dejlig  og 
varm  ånd,  som  var  helt 
ubeskrivelig. 

Denne  unge  mand  be- 
sluttede, at  nu  ville  han  for- 
berede sig  på  at  tage  afsted 
på  mission. 

-  Det  er  med  stolthed,  at 
jeg  nu  kan  sige,  at  det  var 
Anden,  der  vidnede  for 
mig.  Jeg  håber,  at  jeg  en 
dag  i  ydmyghed  kan  stå  og 
takke  Herren  fordi  jeg  har 
haft  en  sucessful  mission. 


Jeg  ved,  at  det  er  utroligt 
vigtigt  at  tage  på  mission. 
Jeg  er  glad  for  det. 


H.  O.I.  Nielsen, 

I .  rådgiver  i  Århus  Stav 

Om  de  sidste  dage 

Hvornår  skal  alt  dette  ske, 
og  hvad  er  tegnet  på  det 
andet  komme? 

Jeg  tror,  at  det  er  noget, 
der  interesserer  alle  kristne 
mennesker.  Hvornår  ser  vi 
Kristus  igen? 

Han  sagde  selv,  at  ingen 
kender  timen,  ikke  engang 
Sønnen.  Men  evangeliet 
skal  prædikes  til  alle  stam- 
mer, tungemål  og  folk,  og  så 
skal  han  komme. 

Til  områdekonferencen  i 
København  i  1976  sagde 
daværende  profet  Spencer 
W.  Kimball,  at  jerntæppet 
og  bambustæppet  ville  bli- 
ve trukket  til  side.  Det  var 
ikke  længe  efter  det,  at  pro- 
feten selv  var  i  Polen  for  at 
indvie  en  kirke. 

Der  gik  heller  ikke  ret 
lang  tid,  før  danske  gymna- 
sier begyndte  at  tilbyde  rus- 
sisk som  valgfag.  Hvor 
mange  har  koblet  de  to  ting 
sammen. 

Ved  generalkonferencen 
i  oktober  1995  talte  præsi- 
dent Hinckley  til  præste- 
dømmet. Han  udfordrede 
hver  eneste  unge  mand  i 
forsamlingen  til  at  forbere- 
de sig  nu  på  at  tjene  Herren 
som  fuldtidsmissionær.  Pro- 
feten sagde:  »Jeg  ved,  at  je- 
res tid  er  kostbar,  men  jeg 
lover,  at  hvis  I  bruger  de  2 
år,  vil  de  være  de  to  år,  der 
vil  være  de  mest  opbyggen- 
de og^  lærerige  i  jeres  liv. 

I  Århus  Stav  har  der  væ- 
ret en  sammenhæng  mellem 
de  antal  missionærer,  vi  har  i 
marken,  og  vores  dåbstal. 

Kaj  Kramer, 

Stavspatriark  i  Århus  Stav 

Om  patriarkalske 
velsignelser 

Man  bør  ofte  gennemlæse 
sin  patriarkalske  velsignel- 
se. Lige  som  velsignelsen  gi- 
ves ved  Herrens  inspiration, 
vil  man  ligeledes  få  hjælp 
til  at  forstå  velsignelsen  ved 
samme  magt.  Men  disse 
velsignelser  forudsætter  tro- 
fasthed mod  sandhedens 
sag.  Man  må  gøre  sig  for- 
tjent til  velsignelserne,  el- 
lers er  de  blot  tomme  ord. 
At  anse  en  patriark  for  blot 
at  være  en  spåmand  er  en 
krænkelse. 

Det  er  ikke  en  patriarks 
opgave  at  skulle  fortælle 
den  person,  der  modtager 
velsignelsen,  velsignelser  og 
ting,  som  vedkommende 
ønsker,  at  patriarken  skal 
udtale  over  dem. 

Jeg  kender  intet  til  den 
velsignelse,  jeg  skal  give, 
før  jeg  lægger  mine  hænder 
på  deres  hoved. 

En  sådan  velsignelse, 
når  den  er  givet  i  en  Fa- 
ders kærlige  ånd  og  er  be- 
seglet på  ens  hoved  med 
præstedømmets  magt,  bli- 
ver en  magtfuld  faktor  i  vo- 
res liv. 


Lene  Køster, 
Odense  2.  Ward 


Om  tempeltjeneste 

Det,  der  glæder  mig  mest, 
er  min  familie.  Min  bedste- 
mor glæder  sig  over  sine 
børnebørn  og  oldebørn. 


Gud  glæder  sig  over  sin  fa- 
milie. Han  har  en  plan  med 
os.  For  det  første  kræves 
det,  at  vi  bliver  døbt.  Dåb 
er  noget,  der  forlanges  af  al- 
le mennesker.  Men  vand 
tilhører  den  fysiske  verden. 
Hvad  med  alle  dem,  der  har 
forladt  denne  fysiske  ver- 
den? 

Det  er  en  tjenesteydelse 
at  arbejde  for  de  døde  i 
templet. 

Frelse  for  de  døde  er  et 
af  de  mest  storslåede  og  for- 
nuftige programmer,  der 
nogensinde  er  stablet  på  be- 
nene, 

Vi  må  være  omhyggeli- 
ge. Vi  må  ikke  stoppe  med 
vores  4-generations  skema- 
er. Vi  bliver  aldrig  løst  fra 
det  ansvar,  vi  har. 

Vi  skal  tage  en  beslut- 
ning, men  vigtigst  af  alt!  Vi 
skal  have  en  tempelanbefa- 
ling. 


Torben  Sten  Jensen, 
Medlem  af  stavens  højrad. 

Om  Helligånden 

Når  vi  bliver  døbt  får  vi 
en  gave.  Helligåndens  ga- 
ve. Hvordan  modtager  vi 
den  gave?  Pakker  vi  den 
ind  eller  ud  og  er  den  til 
stor  velsignelse  for  os 
således  som  Faderen  øn- 
sker. 

Da  Lehi  og  hans  familie 
fandt  en  rund  kugle  af  mær- 
kelig forarbejdning,  vidste 
de  ikke,  hvad  det  var.  Hvad 
var  viseren  til,  hvordan 
skulle  den  aflæses?  De  lærte 
senere,  at  man  kun  kunne 
stole  på  instrumentet,  hvis 
man  overholdt  Herrens  be- 
falinger. 

Helligånden  er  vores  Li- 
ahona.  Vi  må  have  indgå- 
ende kendskab  til,  hvordan 
den  virker. 


Søster  Nunne  Andersen, 
Den  Danske  Mission 

Om  missionering 

Da  min  mand  og  jeg  blev 
undervist  af  Jefrey  Holland, 
sagde  han  til  os:  »Hvis  I  vil 
se  noget,  I  ikke  har  set  før, 
må  1  også  gøre  noget,  I  ikke 
har  gjort  før«. 

Jeg  kan  godt  lide  den  af 
Jesu  lignelser  der  handler 
om  en  mand,  der  forlod  de 
99  får  for  at  gå  ud  og  lede 
efter  det  ene,  der  var  væk. 

Missionærerne  har  også 
forladt  deres  familier  og 
hjemlande  for  at  finde  det 
ene  får. 

Jeg  er  glad  for,  at  stavs- 
præsidenten  har  forpligtet 
alle  medlemmerne,  især 
brødrene,  til  at  gå  med  mis- 
sionærerne ud  og  lede  efter 
fårene.  Det  vil  udgøre  den 
forskel,  at  vores  land  kan 
overleve  som  et  kristent 
land. 

Missionærerne  elsker 
Danmark,  men  det  må  jo 
være  lettere  for  os  danske- 
re, at  gå  ud  og  elske  vores 
egne  medmennesker. 


Steffen  Vestergaard, 

2.  rådgiver  i  Århus  Stav. 

Om  taknemmelighed 

L&P  46:32  »Og  I  skal  i  Ån- 
den takke  Gud  for  alle  vel- 
signelser, hvormed  I  er  vel- 
signede« og  L&P  78:19: 
»Den,  der  modtager  alt 
med  taknemmelighed,  skal 
blive  herliggjort,  og  de  jor- 
diske ting  skal  tilfalde  han 
hundrede  fold,  ja,  mere.« 


Man  kan  selvfølgelig  spørge 
sig  selv,  om  det  er  nok  at 
være  taknemlig,  og  så  bli- 
ver man  frelst? 

Ja,  det  er  nok!  For  et 
taknemmeligt  hjerte  vil  an- 
erkende Herrens  hånd  i  alle 
ting. 

Hvis  vores  taknemmelig- 
hed er  dybtfølt  nok,  vil  den 
lede  os  til  frelse,  hvis  de 
frelsende  ordinanser  er  ble- 
vet udført. 

Taknemmelighed  mod 
profeterne  betyder,  at  man 
lytter  til  dem  med  overbe- 
visning om,  at  de  siger 
Guds  mening. 

Taknemmelig  mod  præ- 
stedømmet betyder,  at  man 
støtter  sine  ledere.  Taknem- 
melighed for  dåben  betyder, 
at  man  deltager  i  nadveren 
hver  søndag. 

Taknemmelighed  for 
Frelserens  offer  betyder,  at 
man  med  glæde  vil  gå  i 
hans  fodspor. 


Carsten  Larsen, 
Stavspræsident  i  Århus  Stav 

Vidnesbyrd 

Jeg  føler  en  dyb  taknem- 
melighed for  evangeliet, 
sdm  jeg  har  lært  som  noget 
af  det  første  i  min  tilværel- 
se. 

Jeg  tror  ikke,  at  jeg  i  min 
ungdom  fattede  højden  og 
bredden  af  det  hele,  men 
det  gjorde  indtryk 

Hvilken  herlig  ting,  at 
have  modtaget  evangeliet 
gennem  dåb. 

Overvejer  vi  nu  også 
selv,  hvilken  gave  vi  virke- 
lig har. 

Jeg  glæder  mig  person- 
ligt over  de  ting,  som  evan- 
geliet har  forkyndt.  Jeg  tror 
ikke,  at  der  er  én  eneste 
ting,  ordinanse  eller  hand- 
ling, som  jeg  har  taget  del  i 

og  som  jeg  synes  at  have 
forstået,  som  jeg  ikke  har 
fået  bekræftet. 

Jesu  Kristi  Kirke  er  op- 
fyldelsen af  den  profeti,  som 
profeten  Daniel  gav,  da  han 
fortalte,  om  stenen,  der 
skulle  rulle  ud  af  bjerget  og 
tage  til. 

Vi  skal  producere  unge 
mænd,  kvinder  og  ægtepar 


til  at  gå  ud  og  forkynde 
evangeliet  til  alle  de  lande, 
der  har  brug  for  det. 

Herren  tænker  på  alle 
ting.  Om  få  år  vil  kronkolo- 
nien Honkong  blive  en  del 
af  Kina.  Så  vil  Kina  pludse- 
lig blive  en  del  af  en  Zions 
Stav,  der  vil  være  et  tempel 
i  Kina.  Herren  gør  sit  arbej- 
de, og  han  er  langt  mere 


forudsigende.  Retningen  er 
utrolig  vigtig.  Det  er  ikke 
hastigheden,  men  retnin- 
gen vi  går  i,  der  har  betyd- 
ning. Det  drejer  sig  ikke  om 
at  komme  først  til  det  cele- 
stiale  rige.  Det  er  ikke  et 
spørgsmål  om  tid,  men  et 
spørgsmål  om  udholdenhed. 

Jeg  er  dybt  taknemmelig 
for  de  velsignelser  jeg  har 


modtaget  gennem  hele  mit 
liv.  Hvis  jeg  er  noget,  er  det 
kun  i  kraft  af  det,  som  Her- 
ren giver.  Jeg  beder  til,  at  vi 
i  vore  hjerter  og  sind  må 
overveje  de  budskaber,  vi 
har  hørt. 

Her  følger  en  billedcollage 
fra  stavskonferencen 
i  Herning. 


o 

Medlemmer  af  Århus  Stav  mødtes  i  Herning 
Kongrescenter  til  deres  konference 
den  24-  marts  1996. 
(Foto:  TD) 


Familien  Klitgaard 
fra  Ålborg  Ward. 
(Foto:  TD) 


K  I  R  K  E  N  Y  T 


Familien  Michael  Olsen  fra  Århus  Ward  nød 
også  konferencen. 
(Foto:  TD) 


Man  skal  være  fin,  når  man  går  til  Kirkens  møder. 
Også  selvom  man  er  to  måneder  gammel. 
(Foto:  TD) 


Medlemmer  af  Århus  Stav 
hygger  sig  med  at  spise 
frokost  sammen  mellem 
konferencens  møder. 
(Foto:  TD) 

To  søstre  fra  Odense  2.  Ward 
danser  jorden  rundt 


To  søstre  fra  Odense 
2.  Ward,  Jeanette 
Karnil  Geslison,  29, 
og  Cecilie,  20,  har 
fået  deres  hedeste 
drømme  opfyldt. 
Nemlig  at  blive 
optaget  i  BYU's  Fol- 
ke Dance  Ensemble, 
som  optræder  i  Dan- 
mark  i  maj  måned 
i  år.  Jeanette  har 
dansetrænet  holdet, 
og  Cecilie  medvirker 
i  ensemblet. 


Lige  siden  jeg  som  11- 
årig  oplevede  Young 
Ambasadors  og  senere  La- 
manite  Generations  fra 
BYU,  som  i  øvrigt  har 
Amerikas  største  dansepro- 
gram, har  jeg  haft  en  drøm 
om  at  blive  optaget  på  så- 
dan et  dansehold,  fortæller 
Jeanette. 

For  Jeanette  skulle  dette 
lykkedes  efter  et  år  på  High 
School  i  USA  og  en  han- 
delsuddannelse i  Danmark. 

-  Selv  om  jeg  blev  til- 
budt en  fast  stilling  i  firma- 
et efter  endt  uddannelse, 
var  der  intet,  der  kunne 
holde  mig  tilbage.  Jeg  søgte, 
og  fik  optagelse,  på  BYU 


som  studerende.  Allerede 
efter  første  semester,  stillede 
jeg  til  optagelsesprøve 
blandt  300  andre  studeren- 
de, fortæller  Jeanette,  der 
nu  er  gift,  har  to  små  børn 
og  bor  i  Utah. 

Jeanette  klarede  optagel- 
sesprøven og  sammen  med 
30  andre  unge  dansere  blev 
hun  udvalgt  til  at  danse 
med  på  Folk  Dance  Ensem- 
bles back-up  team,  der  er 
en  slags  optræningshold, 
hvor  man  ser  om  den  op- 
tagne er  egnet  til  at  fort- 
sætte. 

Cecilie  i  russisk  sjalsdans . 

(Foto:  Karnil) 


Jeanette  Karnil 
underviser  i  dans  på  BYU. 
(Foto:  Karnil) 

Benhård  konkurrence 

Jeanette  fortæller,  at  kon- 
kurrencen var  hård,  og  in- 
gen fik  noget  forærende. 
For  Jeanette  var  det  imid- 
lertid en  solstrålehistorie. 
Hun  avancerede  hurtigt  op 
til  det  næste  hold,  og  inden 
hun  fik  set  sig  om,  befandt 
hun  sig  som  en  af  danserne 
på  opvisningsholdet. 

-  Jeg  kan  i  dag  se  tilbage 
på  min  hverdag  dengang, 
som,  foruden  mine  daglige 
studier  på  universitetet,  27 
timers  ugentligt  arbejde,  for 
at  tjene  til  mine  fornøden- 
heder, også  bestod  af  7-10 
timers  dansetræning  hver 
uge. 

Jeanette  fortæller,  at  det 
var  virkelig  hårdt,  men  vid- 
underligt. 

-  Jeg  nød  hvert  sekund, 
for  det  var  min  drøm,  der 
gik  i  opfyldelse,  siger  Jea- 
nette, der  tilføjer,  at  det  so- 
ciale liv  blandt  danserne 
var  over  al  forventning. 

I  løbet  af  sine  7  studieår 
på  BYU  har  Jeanette  været 
på  turné  rundt  i  hele  USA 
flere  gange.  Hun  har  prøvet 
at  opføre  3-4  shows  hver 
dag  for  tusindvis  af  skole- 
børn over  hele  Utah  samt 
været  på  store  turné  hold 
rundt  i  Canada,  Rusland  og 
Europa. 

Jeanette  der  i  årenes  løb 
har  taget  både  en  Bachelor- 
og  Master-  grad  fra  univer- 
sitetet, underviser  i  dag  fast 
i  dans  på  BYU.  Bl.a.  under- 
viser hun  det  hold,  som  i 
maj  måned  gæster  Dan- 
mark. 

Lillesøster  er  også  med 
På  dette  hold  kan  Kirkens 
medlemmer  og  gæster  over 
hele  landet  være  så  heldige 
at  få  et  glimt  af  Jeanettes 
lillesøster,  Cecilie,  der  lige- 
ledes har  fået  sin  drøm  op- 
fyldt. 

Ligesom  Jeanette  arbej- 
der Cecilie  nu  hårdt  for  at 
være  med  på  opvisnings- 
holdet. 

-  Ligesom  mine  6  andre 
søskende  er  jeg  vist  arveligt 


belastet  med  dans  og  op- 
træden, fortæller  Cecilie, 
der  tilmed  er  kommet  på 
forsiden  af  den  brochure 
BYU  sender  ud  i  tusindvis. 

Cecilie  fortæller  endvi- 
dere, at  i  dag  er  det  ikke 
kun  de  unges  dansetalent, 
man  ser  på,  når  man  udta- 
ger medlemmer  til  grupper- 
ne. Gennem  personlige  in- 
terview vurderer  man  både 
åndelige  standarder,  karak- 
tertræk og  disciplin. 

-  Som  dansere  repræ- 
senterer vi  også  Kirken,  li- 
gesom missionærer  gør  det, 
men  bare  på  en  lidt  anden 
måde,  siger  Cecilie,  der 


Cecilie  Karnil  danser 
folkedans  på  BYU's  Folk 
Dance  Ensemble  der  besøger 
Danmark  i  denne  måned. 

(Foto:  Karnil) 


glæder  sig  utroligt  meget  til 
at  besøge  sit  hjemland  sam- 
men med  de  andre  dansere 
fra  BYU. 

For  begge  søstre  er  det 
gældende,  at  dansen  har 
bragt  utrolig  meget  glæde 
og  udfordring,  og  begge  øn- 
sker de,  at  dansen  skal  spil- 
le en  rolle  i  deres  fremtids- 
planer. 

SP/Karnil 


En  dansker  er  kommet 
på  forsiden  af  brochuren 
som  BYU  sender  ud 
over  hele  verden. 
(Foto:  Karnil) 

Jeanette  og  Mark 
med  deres  to  børn. 
(Foto:Karnil) 


Familieaften 
på  celestialt  plan 

o 


Som  højrådsbror  i  Århus 
Stav  har  jeg  fået  den 
hellige  opgave  at  arbejde 
med  begrebet  »familiehjem- 
meaften«  i  samarbejde  med 
menighederne  i  staven.  Det 
overordnede  formål  skal 
være  at  motivere  alle  med- 
lemmer i  menighederne  til 
afholdelse  af  familiehjem- 
meaften  på  et  højt  åndeligt 
(celestialt)  plan  og  på  den 
måde  bevare  sin  trofasthed 
mod  indgåede  pagter. 

Det  er  målsætningen,  at 
familiemedlemmer  i  teen- 
age-alderen  ofres  den  stør- 
ste opmærksomhed,  så  de 
gennem  specielle  lektier  må 
kunne  modstå  djævelens 
anslag.  Jeg  henviser  her  til 
John  E.  Fowlers  tale  ved 
stavskonferencen  i  1995,  i 
hvilken  han  udtrykte  føl- 
gende: »Zions  ungdom  har 
brug  for  hjælp!« 

Når  vi  betænker,  at  vore 
unge  i  langt  de  fleste  af 


døgnets  timer  på  forskellig 
måde  er  beskæftiget  uden 
for  hjemmene  og  dermed 
udsat  for  påvirkninger  fra 
det  miljø,  hvor  de  naturligt 
måtte  befinde  sig,  kan  man 
frygte,  at  negative  påvirk- 
ninger vil  ramme  dem  med 
menneskelige  tragedier  til 
følge. 

Vi  må  jo  desværre  kon- 
statere en  mere  eller  min- 
dre legaliseret  brug  af  nar- 
kotika i  samfundet,  og  de 
sidste  nedslående  oplysnin- 
ger går  på,  at  disse  uhyggeli- 
ge stoffer  har  vundet  indpas 
i  både  skoler  og  klubber,  og 
indtagelse  af  spiritus  synes 
at  udvikle  sig  til  en  mode- 
sag blandt  ungdommen. 

Det  må  være  en  hellig 
pligt,  at  vi  på  alle  måder 
støtter  Kirkens  ungdom  i 
deres  bestræbelser  på  at 
undgå  faldgrupper. 

Teenage-alderen  er  den 
alder,  hvor  specielle  følelser  i 


forhold  til  det  modsatte  køn 
vækkes  til  live  og  kan  være 
vanskelige  at  kontrollere. 

Trangen  til  at  afprøve 
grænser  på  dette  område 
melder  sig,  og  umoralske 
tanker  venter  på  at  blive 
bragt  til  udførelse  med  ån- 
deligt og  legemligt  forfald 
til  følge.  På  mange  områder 
er  man  stillet  over  for  kræf- 
ter af  en  dimension,  som 
det  er  svært,  eller  måske 
umuligt  for  den  unge,  at  be- 
kæmpe alene.  Her  er  det,  at 
familiehjemmeaften  på  et 
højt  åndeligt  plan,  gennem 
lektier,  der  er  baseret  på 
den  enkelte  unges  behov, 
kan  være  et  redskab  til  at 
styre  den  unge  udenom 
svære  personlige  kriser.  In- 
gen bør  overlades  til  sig 
selv.  Alle  har  et  behov  for 
at  blive  ledet  af  begreber  og 
grundsætninger! 

Jeg  har  i  forbindelse  med 
ovenstående  problematik 


rettet  henvendelse  til  samt- 
lige biskopråd  og  grenspræ- 
sidentskaber  i  staven  med 
et  ønske  om  at  få  et  samar- 
bejde i  gang  vedr.  disse  ting 
og  med  forslag  til  en  køre- 
plan for  dette  projekt.  Det 
er  mit  håb,  at  alle  medlem- 
mer i  menighederne  vil 
modtage  alle  tiltag,  som  i 
forbindelse  med  denne  hel- 
lige opgave  måtte  komme 
fra  menighedernes  ledere, 
positivt  og  deltage  aktivt  i 
en  løsning  af  opgaven. 

Paulus  2.  brev  til  Timo« 
teus:  »Ethvert  skrift,  som  er 
indblæst  af  Gud,  er  også 
gavnligt  til  at  belære,  til  at 
irettesætte,  til  at  genoprej- 
se,  til  at  optugte  i  retfærdig- 
hed.« 

Artiklen  er  indsendt  af  bror 
Novi  Kjølby  Sørensen, 

Silkeborg  Gren,  der  arbejder 
som  medlem  af  stavens  højråd 
i  Århus  Stav. 

Nogle  få  af  København  stavs 

seje  unge  mænd 
trodsede  vind  og  vejr 

ICE'tur  i  februar 


Jørgen,  Michael,  Tanni,  Troels  og  Michael  får  et  velfortjent  hvil.  (Foto:  Lykkegaard) 


Umiddelbart  lyder  det 
naturligt,  hvis  en  tur  i 
februar  kaldes  en  ICE-tur, 
men  bogstaverne  betyder 
faktisk  noget. 

Begrebet  ICE-tur  be- 
gyndte i  Slagelse  i  1993, 
hvor  de  lokal  AP-spejdere 
gennemførte  en  3  dages  tur 
i  skolens  vinterferie. 

Turen  er  lagt  på  netop 
det  tidspunkt,  fordi  gen- 
nemførelse af  turen  bør  stil- 


le krav  til  den  enkeltes  vilje 
til  at  gennemføre  noget,  der 
ikke  ligefrem  er  en  »walk  in 
the  park«.  Turen  har,  med 
skiftende  antal  deltagere, 
været  gennemført  hvert  år 
siden. 

ICE  står  for  »Intelli- 
gence, Courage  og  Endu- 
rance«  -  intelligens,  mod 
og  udholdenhed.  Disse  er 
egenskaber,  der  i  et  eller 
andet  omfang  afprøves  på 


turen,  der  endvidere  har 
mottoet:  »Unitas  Veribus« 
-  ved  fælles  anstrengelse. 

I  ICE-tur  96  deltog  for 
første  gang  brødre,  der  ikke 
var  fra  Slagelse.  Vi  mødtes 
torsdag  den  15.  februar  på 
Viby  Sjællands  station.  1 
leder  og  2  unge  fra  1./3. 
Ward,  1  fra  Tåstrup  og  3 
unge  samt  2  ledere  fra  Sla- 
gelse. Tilbage  fra  det  første 
hold  i  1993  var  kun  »den 


gamle«,  medens  en  ung  fra 
Slagelse  var  med  for  3. 
gang. 

Vi  forlod  Viby  i  koldt, 
blæsende  vejr  medbringen- 
de 2  »håndkærrer«,  hvori 
bl.a.  befandt  sig  en  del  af 
gruppens  mad  samt  værktøj 
m.m.  Den  første  del  af  ruten 
var  lagt  i  en  cirklende  be- 
vægelse væk  fra  Viby,  men 
på  en  sådan  måde,  at  delta- 
gerne havde  en  fornemmel- 

se  af,  at  vi  gik  i  ring.  Vi  gik 
gennem  landskaber  og  skov, 
hvor  der  var  ret  glat.  I  løbet 
af  dagen  fik  vi  en  del  sne  og 
meget  blæst,  men  omkring 
kl.  15.30  nåede  vi  efter  24 
km  målet. 

Vi  gik  straks  i  gang  med 
at  tilberede  aftensmaden, 
blot  skulle  vi  først  slagte  5 
dejlige  kaniner.  Der  var  fle- 
re drenge,  der  ikke  fandt  det 
rart,  men  da  det  gik  op  for 
dem,  at  man  fik  varme  fing- 
re, gik  flere  med  på  ideen. 

Vi  fik  et  herligt  måltid, 
hvorefter  vi  omkring  kl. 
20.00  gik  til  ro  i  læskærm/ 
bivuak. 

Vi  fik  en  del  regn  i  løbet 
af  natten  -  enkelte  også  i 
sengen  -  men  startede  mor- 
genmaden på  ny  i  godt  hu- 
mør. 

Da  regnen  havde  fjernet 
en  del  sne  i  skovene  og 
blotlagt  isen,  valgte  vi  at 
undgå  skovveje. 

Dagen  var  lang,  blæsen- 
de og  yderst  regnfuld.  Da 
mørket  faldt  på  (ca.  18.30), 
nåede  vi  vores  alternative 
mål  efter  ca.  35  km  -  våde, 
ømme,  trætte  og  sultne. 
Vores  oprindelige  mål  var 
regnet  væk,  hvorfor  det  var 
velkomment,  at  rare  men- 
nesker lod  os  komme  under 
deres  tag. 

Lørdag  morgen  gik  vi 
igen  -  nu  atter  i  kulde  og 
blæst.  Vi  tilbagelagde  13  - 
15  km  i  løbet  af  formidda- 
gen, og  enkelte  var  meget 
prægede  af  turens  strabad- 
ser. Vi  nåede  dog  vores  mål 
til  den  fastsatte  tid  og  gik 
om  bord  i  herlige  varme 
pizzaer,  inden  de  forskellige 
blev  afhentet  og  kørt  hjem 
-  enkelte  dog  blot  for  at  gå 
på  arbejde. 

Det  bliver  spændende  at 
se,  hvor  mange  der  stiller  op 
i  1997,  men  fra  mig,  »den 
gamle«,  skal  der  lyde  et 
»godt  gået«  og  tak  for  turen. 

Finn  Lykkegaard,  er 

medlem  af  Slagelse  Gren 
og  arbejder  som  rådgiver 
i  København  Stavs  DM. 


Læskærm  og  bivuak  med 
»håndkærrer« . 
(Foto:  Lykkegaard) 


Lars  Graabek  har 
fået  plaster  på  i  læskærmen. 
(Foto:  Lykkegaard) 


Tja  . . .  AP' er  kan  da  også 
ødelægge  alting! 
(Foto:  Lykkegaard) 

Fastelavn 

o 

i  Århus 
kirkebygning 

Den  17.  februar  1996 


Aktivitetsleder  Pia  Poulsen  byder  velkommen 
med  sit  brede  olie-sheik  smil. 
(Foto:  Pia  Poulsen) 


Det  er  altid  så  dejligt  at 
mødes  til  fest,  især  til 
fastelavnsløj  er,  som  kan  få 
smilet  frem,  og  hvor  vi  kan 
finde  »legebarnet«  i  os  selv. 

Der  var  ordentligt  lagt 
op  til  en  sjov  og  minderig 
fest.  En  farverig  plakat  blev 
hængt  op  for  at  give  en  for- 
smag på  festlighederne,  og 
aktivitetsleder  Pia  Poulsen 
slog  på  tromme  for  at  alt 
revl  og  kravl  skulle  komme 
udklædt. 

Under  forberedelserne 
opstod  ideen  om  en  faste - 
lavnsrevy.  Kirsten  Skovbo, 
der  igennem  mange  år  har 
samlet  udklædning  og  re- 
kvisitter, gik  i  gang  med  at 
finde  de  »skjulte«  talenter 
blandt  Kirkens  medlemmer 
og  folk  udefra. 

Søndagen  før  blev  der 
uddelt  programmer  med 
sjove  og  sydlandsk  klingen- 
de navne  på  de  optræden- 
de. Man  begyndte  så  småt 
at  glæde  sig. 

Aktiviteteskomiteen,  der 
består  af  Pia  Poulsen,  Jea- 
nett  Ørtegren  og  Vera  Muss 
samt  ivrige  hjælpere,  pynte- 


Med  vældigt  stemmeformat 
sang  Bjarne  Bidstrup  »Barbe- 
ren fra  Sevilla« .(Foto:  Pia 
Poulsen) 

de  op  med  farverigt  dække- 
de borde  og  flotte  faste- 
lavnsris  samt  det  mest  vigti- 
ge -  fastelavnsbollerne. 
Smægtende  toner  fra  bånd- 
spilleren kaldte  de  udklædte 
til.  Her  så  man  bl.a.  en  af 
de  ældste,  Elna  Lassen, 
klædt  ud  som  en  fyrstelig 
hofdame  fra  den  victorian- 
ske tidsalder,  og  Jonna  Bir- 
kelund som  selveste  dron- 
ningen af  Saba.  Mange  an- 
dre udklædninger  fik  en  og 
anden  til  at  tabe  vejret.  Ik- 
ke mindst  de  fantasifuldt 
udklædte  børn,  der  med 
spændt  forventning  ser  frem 
til  at  dele  glæderne  med  for- 
ældre, slægt  og  venner. 

Wardets  fastelavnsrevy 
fik  latteren  til  at  rulle,  ikke 
mindst  fordi  en  mindre  del 
af  forestillingen  tydeligt  bar 
præg  af,  at  være  blevet  til  i 
de  sidste  nervøse  minutter 
inden  start. 


De  to  sprechstallmeistere, 
Jørgine  Jønshøj  og  Vera 
Muss,  klæder  hinanden, 
mens  de  annoncerer 


nummerne . 


Thomas  Kofoed  holdt 
publikum  tryllebunden  med 
»De  tre  bukke  Bruse«. 
(Foto:  Pia  Poulsen) 


Men  det  øgede  blot  publi- 
kums agtpågivenhed,  og  de 
morede  sig  meget  over  at  se 
deres  søskende  folde  sig  ud 
på  de  skrå  brædder. 

Revyen  deltagere  bestod 
af  en  blanding  af  unge  og 
ældre.  Der  var  alt  fra  cirkus- 
prinsesser til  Klods  Hans. 
Der  var  trompetfanfarer  og 
operasang.  Anette  og  Kim 
Rosenkilde  ledte  forsamlin- 
gen i  en  »antijante  lovs- 
sang«,  »Den  lille  positive«. 
Alle  sang  godt  med  og  blev 
en  knivspids  klogere  på  livet. 

Så  skal  tønden  slås 

Efter  den  vellykkede  faste- 
lavnsrevy byder  aktivitets- 
formanden nu  velkommen 
til  den  længe  ventede  tøn- 
deslagning, sjove  lege  og  fa- 
stelavnsbollerne. 

I  alt  blev  fire  kattekonger 
og  dronninger  højtideligt 
kronet  den  eftermiddag. 
Stolte  og  glade  skuede  æld- 
ste Grå,  Christopher  Horn- 
slet, Ida  Larsen  og  Henrik 
Wanner-Olsen  sejrstolte  ud 
over  mængden  med  de  gyld- 
ne kroner  på  deres  hoveder. 

Alle  drog  hjemad  i  den  til- 
stundende snestorm,  der  lag- 
de Danmark  ned  i  et  par  da- 
ge. Aktivitetskomiteen  kun- 
ne fryde  sig  over  en  fest, 
hvor  både  børn  og  voksne 
morede  sig  lige  meget.  Det  er 
godt  at  vide,  at  Århus  Ward 
har  så  mange  spændende  ta- 
lenter. Det  virker  herligt  for- 
friskende at  se  sine  søskende 
fra  en  helt  anden  synsvinkel 
end  den  vante.  Det  er  med 
til  at  styrke  fælleskabsfølel- 
sen  og  sammenholdet. 

Kirsten  Skovbo,  er  medlem 
af  Århus  Ward  i  Århus  Stav. 

Dan  Nedergård  åbner 
fastelavnsrevyen  med 
klingende  trompetfanfare. 
(Foto:  Pia  Poulsen) 


Stort  karneval  i  Allerød  Ward 
en  kæmpesucces 


For  de  »unge«  under 
40  i  Københavns 
Stav  manglede  der 
ikke  noget,  da  hele 
130  af  slagsen 
en  fredag  i  marts 
måned  festede  og 
hyggede  sig  gevaldigt 
sammen. 


Salen  var  pyntet  flot 
og  middagen  blev  nydt  af 
de  mange  gæster. 
(Foto:  Borup) 

Uv'erne  i  Allerød  Ward 
elsker  fest  og  glade  da- 
ge, så  derfor  besluttede  de, 
sammen  med  deres  UV-for- 
ældre  i  wardet,  at  Kirken  i 
Allerød  ville  være  et  glim- 
rende sted,  at  holde  en 
kæmpefest. 

De  unge  gik  til  biskop- 
pen med  ideen,  og  snart  var 
det  hele  planlagt. 

Det  skulle  ikke  være  no- 
gen helt  almindelig  fest. 
Godt  nok  var  datoen  sat  til 
den  8.  marts,  men  det  holdt 
ikke  arrangørerne  tilbage 
fra  at  bede  deltagerne  om  at 
møde  frem  i  kostumer. 

Og  kostumer  blev  der 
mange  af,  alt  fra  sydstats- 
amerikanere  (godt  farvede) 
til  figurer,  der  var  som  taget 
lige  ud  af  1001  nats  even- 
tyr. 

-  Festen  var  en  stor  op- 
levelse, og  det  var  meget 
sjovt  at  se,  hvor  meget  folk 
havde  gjort  ud  af  deres  på- 
klædning, siger  Jan  Borup, 
der  er  den  ene  halvdel  af 
UV-forældreparret  i  Alle- 
rød Ward. 

UV'erne  i  Allerød  Ward 
havde  gjort  et  stort  arbejde 


Jan  og  Eva  Borup  fra 
Allerød  Ward  er  UV'forældre 
i  wardet. 
(Foto:  Borup) 


med  at  lade  rygtet  om  fe- 
sten spredes  rundt  omkring 
til  venner  og  bekendte.  Og 
resultatet  var  forbløffende. 
Dagen  inden  festen  var  der 
blevet  solgt  hele  78  billet- 
ter, et  resultat  de  var  yderst 
tilfredse  med. 

Men  78  festklædte  men- 
nesker blev  det  ikke  til.  For 
efterhånden  som  aften 
skred  frem,  viste  det  sig,  at 
mange  havde  troet,  at  man 
bare  kunne  møde  op,  så  in- 
den det  hele  var  slut,  havde 
der  været  hele  130  tilstede 
i  salen,  der  var  tæt  pakket. 


McDonalds  sørgede  for 
drikkevarerne . 
(Foto:  Borup) 

Søren  og  Betina  Koch 
fra  Københavns  1 .  Ward. 
(Foto:  Borup) 


Middagen  bestod  af  Chilli 
Concarne  og  majsbrød, 
taget  lige  ud  af  en  ameri- 
kansk kogebog,  og  så  span- 
devis af  McDonalds  det 
bedste  saftevand.  Alle  fik 
mad  og  drikke,  så  arrangø- 
rerne må  have  beregnet 
mere  end  rigeligt  til  de  78 
tilmeldte. 

Dansegulvet  optaget 

I  tilfælde  af  at  de  unge 
mennesker  havde  brug  for 
at  blive  sammenrystet,  hav- 
de UV'erne  planlagt  en 
masse  spændende  aktivite- 


ter. Men  det  blev  slet  ikke 
nødvendigt.  For  takke  være 
de  to  dygtige  DJ'er,  Steven 
Bundgaard  fra  Roskilde 
Ward  og  Michael  Koch  fra 
Københavns  1 .  Ward,  så 
var  dansegulvet  bare  pakket 
hele  aften. 

En  enkelt  konkurrence 
blev  det  dog  til,  hvor  alle 
kunne  more  sig  over,  at  se 
venner  og  bekendte  »klum- 
re« rundt  på  en  ski-agtig 
opfindelse.  Nogle  vindere 
blev  det  vist  også  til.  I 
hvert  tilfælde  gik  nogle 
stolte  rundt  og  spiste  Mara- 
bou  chokolade. 

Festen  sluttede  kl.  00:30, 
så  alle  kunne  nå  den  sidste 
bus  mod  hovedstaden. 

Mange  af  gæsterne 
blev  og  gav  en  hånd  med 
oprydningen,  hvilket  arran- 
gørerne var  meget  glade 
for. 

Af  udseende,  alder  og 
status  var  deltagerne  vidt 
forskellige,  men  fælles  for 
alle  var  en  »død  god«  fest, 
som  Allerød  Ward  meget 
gerne  må  gentage. 

SP 


Dansegulvet  var  ikke  tomt 
hele  aften. 
(Foto:  Borup) 

  o 

Mini  MTC  i  Århus  Stav 


unge  »missionærer«  fra  Esbjerg  Ward.  (Foto:  Pedersen) 


En  hel  speciel  og 
uforglemmelige  dag 
begyndte  den  24. 
februar  1996.  De  un- 
ge skulle  denne  dag 
opleve  en  forsmag  på 
det  at  være  på  en 
fuldtidsmission. 

Missionspræsidenten 
for  Århus  Stav,  Mi- 
chael Poulsen  samt  hans  as- 
sistent Carl  Verner,  stod 
som  arrangører  af  denne 
mini  MTC. 

Dagen  begyndte  med,  at 
hver  af  de  unge  fik  deres 
kaldelse  til  et  bestemt  land. 
De  fik  herefter  tildelt  en 
missionærkammerat  og  en 
pakke  med  deres  personlige 
missionærskilt  og  diverse 
informationer  og  instruktio- 
ner om,  hvad  de  skulle  fore- 
tage sig  i  løbet  af  dagen. 

De  blev  alle  gjort  be- 
kendt med  reglerne,  som  en 
missionær  bør  overholde. 
En  af  disse  regler  siger,  at 
man  altid  skal  være  sam- 
men med  sin  missionær- 
kammerat. 

For  at  sætte  den  rette 
åndelige  stemning  for  da- 
gen, blev  der  vist  en  meget 
smuk  film  om  Kristus  og 
hans  liv. 

De  unge  fik  nu  20  mi- 
nutter til  at  tænke  på  ham, 
hvis  evangelium  de  skulle 
repræsentere,  og  hvis  evan- 
gelium de  skulle  udbrede  i 
det  land,  de  skulle  sendes 
til.  Alle  disse  følelser  og 
tanker  skulle  de  skrive  ned. 

o 

Herrens  And  var  meget 
stærkt  til  stede  blandt  os  i 
denne  stund  af  stilhed. 


Marie-Helene  Pedersen  med  de 


Lærte  sprog  og  madlavning 

Efter  denne  dejlige  oplevelse 
fordelte  de  unge  sig  i  grup- 
per tilhørende  de  lande,  som 
de  skulle  tjene  i.  Her  lærte 
de  om  landets  specielle  kul- 
tur og  sprog.  De  lærte,  hvor- 
dan de  skulle  præsentere  sig 
selv  på  det  fremmede  sprog, 
hvordan  Kirkens  navn  skul- 
le udtales  samt  en  hel  række 
sætninger,  som  de  senere 
ville  få  brug  for  at  kunne. 

De  unge  lærte  også  at 
synge  sangen  »Jeg  er  Guds 
kære  barn«  på  det  nye 
sprog  og  nogle  af  de  traditi- 
onelle madretter  fra  de  på- 
gældende lande. 

Nu  var  det  tid  til  at  lære 
noget  om,  hvordan  man 
bedst  deler  evangeliet  med 
sine  medmennesker.  Heref- 
ter blev  den  næste  halvan- 
den time  brugt  på,  at  samt- 
lige deltagere  lærte  den  før- 


ste missionærlektion.  De 
unge  underviste  hinanden 
gennem  rollespil.  Det  var 
en  god  og  lærerig  oplevelse. 

Nu  fik  de  unge  halvan- 
den time  til  at  studere  sam- 
men med  deres  kammerater. 
Her  læste  de  skriftstederne, 
der  hører  til  den  første  mis- 
sionærlektion og  vurderede, 
hvordan  man  kunne  forbed- 
re sin  måde  at  undervise  på. 

Missionærkor  og  fireside 

I  pausen  mellem  aftensma- 
den og  aftenens  fireside  fik 
Nikolas  Hansen  til  opgave 
at  indstudere  to  korsalmer. 
Det  var  imponerende  at  se 
hvor  mange  der  meldte  sig 
til  denne  korøvelse. 

Under  aftenens  fireside 
blev  hver  missionær  over- 
rakt et  diplom  med  et 
varmt  tillykke  fra  stavspræ- 
sident  Carsten  Larsen. 


Missionspræsident  Ander- 
sen fra  Den  Danske  Mission 
holdt  en  dejlig  tale,  og  flere 
missionærer  fik  mulighed 
for  at  bære  deres  vidnes- 
byrd og  fortælle  om  deres 
følelser  for  dagen. 

Missionærkoret  sang  så 
smukt,  at  de  ved  aftenens 
afslutning  atter  blev  bedt 
om  at  synge  de  to  salmer. 
Vi  var  alle  meget  rørte. 

Der  er  ingen  tvivl  om,  at 
de  unge  var  meget  begej- 
strede for  denne  begiven- 
hedsrige dag. 

-  Det  var  en  vidunderlig 
dag,  siger  Anders  Hansen 
fra  Esbjerg,  der  tilføjer,  at 
han  med  sikkerhed  skal  på 
en  fuldtidsmission. 

Marie-Helene  Pedersen 

er  medlem  af  Esbjerg  Ward 
og  arbejder  som  præsidentinde 
i  Stavens  UP. 

Stor  primaryaktivitet 
i  Esbjerg  Ward  over  temaet 


» 


Kend  din  krop 


« 


Børn  og  voksne  i 
Esbjerg  Ward  mødte 
op  i  kirke-bygningen 
for  at  tilbringe  en 
spændende  og  hygge- 
lig dag  sammen. 


Hele  februar  har  vi  i 
Primary  arbejdet  om- 
kring emnet  »kend  din 
krop«.  Vi  er  skabt  i  Guds 
billede,  hvilket  vil  sige,  at 
vi  har  en  krop  af  kød  og 
ben  som  ham. 

1  Primary  har  vi  snakket 
om  den  store  gave,  som  vo- 
res krop  er.  Guds  kærlighed 
til  os  er  stor,  og  derfor  har 
han  også  fortalt  os,  hvordan 
vi  skal  passe  på  vores  krop. 

I  Esbjerg  Ward  snakkede 
vi  i  den  måned  meget  om 
visdomsordet,  kost,  motion 
og  om,  hvordan  vores  krop 
fungerer,  og  alt  det  dejlige, 
vi  kan  med  vores  krop. 

Lørdag  den  9.  marts 
1996  afsluttede  vi  hele  pro- 
jektet med  en  dejlig  aktivi- 
tet i  kirken,  hvor  børnene 
havde  inviteret  deres  foræl- 
dre med. 

Efter  en  behørig  indled- 
ning fik  hvert  barn  udleve- 
ret en  »indkøbsseddel«.  I 
salen  var  opstillet  ni  for- 
skellige forretninger,  hvor 
børnene  kunne  handle. 
Tanken  var,  at  de  skulle  nå 
rundt  til  dem  alle. 

Børnene  var  fri  til  at  gå 
på  indkøb,  og  det  lod  de  sig 
ikke  sige  to  gange.  I  forret- 


ningerne kunne  man  få  ta- 
get sit  blodtryk  eller  se, 
hvor  hurtig  man  var  til  at 
lægge  et  puslespil.  Smags- 
sansen skulle  også  prøves. 
Der  blev  smagt  og  gættet.  I 
én  forretning  kunne  man 
teste  sin  kondi  ved  at  cykle 
på  en  motionscykel  og  så 
bagefter  tage  sin  puls,  og  i 
en  anden  kunne  man  bruge 
sine  hænder  til  at  føle  på 
forskellige  ting  i  en  kasse  og 
så  gætte,  hvad  det  var  for 
nogle  ting.  Synet  skulle  og- 
så prøves,  og  alle  de  små 
var  meget  optaget  af,  om  de 
nu  også  kunne  sé  den  sidste 
linie  på  plakaten. 

Så  var  der  én  butik,  der 
var  speciel  populær,  det  var 


der,  hvor  man  kunne  blive 
vejet  og  målt.  Det  med 
vægten  var  ikke  noget  for 
de  voksne.  Musklerne  skul- 
le også  prøves,  så  der  blev 
løftet  vægte  for  at  se,  hvor 
mange  kilo  man  kunne  løf- 
te. 

Gangen  blev  brugt  til  en 
rask  sj  ippetur.  Det  var  fak- 
tisk svært,  men  prøves  skul- 
le det  jo. 

Udover  alle  forretninger- 
ne var  der  også  en  udstil- 
ling, man  kunne  bese.  Em- 
net var  »åndelig  føde  -  fy- 
sisk føde«. 

Udstillingen  stod  for  et 
traktement,  der  bestod  af 
gullerodspinde  og  grovbol- 
ler. Det  kunne  nydes,  mens 


man  gik  rundt  og  »handle- 
de« i  de  forskellige  forret- 
ninger. 

Dagen  blev  afrundet 
med  at  samle  en  stor  plakat 
fra  Kræftens  bekæmpelse. 
Plakaten  var  et  menneske, 
hvorpå  de  forskellige  orga- 
ner skulle  limes.  Før  vi  gik 
hjem,  var  der  lidt  sødt  til 
smagssansen  og  maven. 

Hele  aktiviteten  tog  et 
par  timer  og  var  en  spæn- 
dende og  hyggelig  oplevelse 
for  både  børn  og  voksne. 

Dorthe  Hansen  er  medlem 
af  Esbjerg  Ward  i  Århus  Stav 
og  tjener  som  Primarypræsi- 
dentinde  i  staven  samt  rådgi- 
ver i  Primary  i  Esbjerg  Ward. 


»Sådan  ser  jeg  ud  indeni« ,  siger  alle  børnene  i  Esbjerg  Ward  der  som  en  del  af  deres 
Primaryaktivitet  samlede  en  plakat  fra  Kræftens  bekæmpelse.  (Foto:  Dorthe  Hansen) 

